Yöpöydät ovat käytännöllisiä, mutta se ei onneksi tarkoita, etteivät ne voisi samalla olla myös kauniita ja tyylikkäitä. Hillitystä tyylistä pitävä valitsee yöpöydän, joka sopii sängyn tyyliin. Boheemimpi yhdistelee rohkeasti erilaisia materiaaleja, tyylejä ja värejä oman persoonallisen sisustuksen luodakseen. Vaikka sisustuslehdet pursuavatkin tiukkoja sääntöjä ja vinkkejä, pohjimmiltaan on kuitenkin tärkeintä, että asukkaasta itsestään koti tuntuu kodikkaalta ja viihtyisältä. Yhdistele siis rohkeasti ja kuuntele itseäsi. Erityisesti kodin intiimein huone, makuuhuone, voi edustaa asukkaansa makua, sillä sen ei tarvitse edustaa tai miellyttää ketään muuta. Käytännöllinen voi olla hyvinkin tyylikästä ja joskus taas voi tinkiä käyttömukavuudesta visuaalisen nautinnon vuoksi, mutta onneksi useimmiten niin ei tarvitse tehdä.